[{"text_idx": "#000000", "text": "Beth wyt ti'n edrych am?"}, {"text_idx": "#000001", "text": "Mae treftadaeth ddiwydiannol gyfoethog i Gymoedd De Cymru. Lle bu unwaith linellau glo yn cysylltu\u2019r Cymoedd a Bae Caerdydd, bellach mae cledrau trenau\u2019n gorwedd, gan hwyluso teithio rhwng prifddinas Cymru a thirwedd ehangach, amrywiol y De."}, {"text_idx": "#000002", "text": "Yng Nghymoedd y De, fe welwch chi 12 Porth Darganfod \u2013 pob un yn unigryw ac yn eich arwain i archwilio harddwch naturiol yr ardal. Maen nhw\u2019n llefydd lle gallwch chi fynd allan i\u2019r awyr agored, cael hwyl a darganfod mwy am fyd natur."}, {"text_idx": "#000008", "text": "Caerffili \u00b7 15 munud o Gaerdydd"}, {"text_idx": "#000009", "text": "Castell Caerffili yw castell mwyaf Cymru ac ail yn unig drwy Brydain i Gastell Windsor. Gyda thyrrau i\u2019w harchwilio, gwa\u0302l y ddraig a\u2019r Neuadd Fawr i\u2019w darganfod, mae Castell Caerffili yn cynnig y maes chwarae perffaith i egin haneswyr."}, {"text_idx": "#000010", "text": "O orsaf drenau Caerdydd Canolog, bydd tre\u0302n Ystrad Mynach yn mynd a\u0302 chi yn syth drwodd i Gaerffili. Wedyn dim ond taith gerdded 10 munud yw hi i\u2019r Castell o\u2019r orsaf (dylech allu ei weld yn y pellter!)"}, {"text_idx": "#000012", "text": "O anturiaethau gwefreiddiol i seibiannau tawel dros nos, mae Coedwig Cwmcarn yn ddigon agos i encilio iddo eto mae\u2019n teimlo fel eich bod ymhell bell i ffwrdd o brysurdeb bywyd y ddinas. Mae bryniau\u2019r ardal hon a gloddiwyd yn flaenorol wedi\u2019u trawsnewid yn goedwigoedd heddychlon gyda golygfeydd trawiadol, llwybrau cerdded a beicio mynydd, afonydd, cronfeydd dw\u0302r a chymaint mwy."}, {"text_idx": "#000014", "text": "Wedi\u2019i leoli mewn 160 erw o barcdir gyda golygfeydd godidog ar draws y dyffryn, mae Parc Cyfarthfa yn cynnig diwrnod gwych allan i\u2019r teulu cyfan."}, {"text_idx": "#000015", "text": "Mwynhewch heddwch a chysur Caffi Canolfan Cyfarthfa wrth wylio\u2019ch plant yn chwarae yn y Pad Sblasio a\u2019r maes chwarae, ewch ar y rheilffordd fechan, chwaraewch dennis, mwynhewch Lwybr Natur Crawshay, neu ewch i weld y cerfiadau pren hardd yn y goedwig."}, {"text_idx": "#000016", "text": "Aberda\u0302r \u00b7 40 munud o Gaerdydd"}, {"text_idx": "#000020", "text": "Wedi\u2019i leoli mewn 340 erw o laswellt a choetir hyfryd gyda llyn 36 erw trawiadol, mae Parc Bryn Bach yn lleoliad perffaith ar gyfer anturiaethwyr o bob oed a gallu. Mae\u2019r Parc yn gartref i amrywiaeth o weithgareddau awyr agored sy\u2019n addas i\u2019r teulu, gan gynnwys amrywiaeth o chwaraeon dw\u0302r dan oruchwyliaeth \u2014 o nofio i gaiacio a phadlfyrddio i ganw\u0302io \u2014 a\u2019r cyfan yn digwydd ar y llyn hardd."}, {"text_idx": "#000022", "text": "O ardaloedd agored iawn y llwyfandir i\u2019r mannau mwy cartrefol yn rhan isaf y safle, mae Parc Penallta yn llawn o drysorau cudd i chi eu darganfod Dewch i gerdded drwy\u2019r twnnel helyg, gwylio campau gwas y neidr yn yr awyr uwchben y pwll neu chwilio am y Cawr Cwsg, a bydd eich gwobr yn werth yr ymdrech."}, {"text_idx": "#000023", "text": "Mae Parc Slip yn gartref i dros 1,000 o rywogaethau o fywyd gwyllt anhygoel a rhai o blanhigion prinnaf Cymru. O\u2019r fadfall ddw\u0302r gribog sydd mewn perygl o ddiflannu ac sy\u2019n magu yn y pyllau a\u2019r llynnoedd, i\u2019r llygod medi swil a\u2019r cornchwiglod carismataidd sydd i\u2019w gweld yn y dolydd blodau gwyllt. Mae\u2019r dolydd hynny hefyd yn llawn tegeirianau, carpiog y gors a blodau menyn."}, {"text_idx": "#000024", "text": "Pontypridd \u00b7 15 munud o Gaerdydd"}, {"text_idx": "#000026", "text": "Y parc chwarae antur ar thema diwydiannol yw\u2019r unig un o\u2019i fath yng Nghymru. Ac nid oes yr un daith yn gyflawn heb fynd i\u2019r Ganolfan Ymwelwyr \u2014 gyda byrddau gwybodaeth am dreftadaeth, gemau a phosau rhyngweithiol, sgriniau fideo mawr a llawer mwy yn aros i gael eu darganfod."}, {"text_idx": "#000027", "text": "I gyrraedd Ynysangharad o Gaerdydd Canolog, neidiwch ar y tre\u0302n i Bontypridd ac ewch am dro byr o\u2019r orsaf i\u2019r parc!"}, {"text_idx": "#000029", "text": "O draciau beicio i rafftio dw\u0302r gwyn, mae digon o ffyrdd i chi anturio y tu allan yn ein prifddinas."}]